Fra første kontakt fik vi hurtigt og venligt svar.
Lejligheden fremtrådte nyistandsat, ren og velindrettet - bl.a. med vaskemaskine - og vi følte os meget velkomne. Der var sat diverse godter, en pose kaffe og nye stearinlys frem til os, da vi ankom.
Beliggenheden er formidabel i udkanten af den super charmerende Chora bykerne, og vi nød at kunne sidde ude i den dejlige gårdhave både morgen og aften.
Eneste ting man skal være opmærksom på før booking er at det ene soveværelse ikke egner sig til personer højere end ca. 185 cm. Men bort set fra det er der ingen grund til ikke at unde sig selv et ophold af mindst nogle dages varighed her.
Nyd det!